ખાસ કરીને વરસાદના સમયમાં આવી બેદરકારી કોઈના માટે જીવલેણ સાબિત થઈ શકે છે, પણ સુધરાઈ પોતાનું કામ અને ખર્ચ બચાવવા માટે લોકોનો જીવ જોખમમાં નાખતી દેખાય છે રસ્તા વચ્ચે એક મહિના પહેલાં કેબલ વાયર પડી ગયો હતો અને હજી સુધી એને ઠીક કરવાની જગ્યાએ જ્યાં-ત્યાં હાલમાં લગાવી દેવામાં આવ્યો છે. એ સિવાય બ્રિજના કિનારાની સેફ્ટી માટે લગાવવામાં આવેલી પાઇપ પર તૂટી પડેલો વાયર લગાવવામાં આવ્યો છે, જેના કારણે કોઈ પણ પ્રવાસી કે રાહદારીને કરન્ટ લાગીને તેનો જીવ જઈ શકે. એ સિવાય લાઇટના થાંભલાઓ પર આડેધડ વાયરો પસાર કરવામાં આવ્યા છે જે કોઈના જીવનું જોખમ તો બની શકે જ છે, પણ શહેરમાં ડેવલપમેન્ટ અને સુધરાઈના કામની છબી પણ દર્શાવે છે. આ બધું જોઈને એટલું તો કહી શકાય કે સુધરાઈને લોકોની ચિંતા રહી હોય એમ લાગતું નથી.